**Tervetuloa Oulunsalon Ratsastajat ry:n järjestämiin esteratsastuksen rataharjoituksiin lauantaina 13.10.2018 klo 16:15 alkaen!**

Kilpailu on avoin Oulunsalon Ratsastajat ry:n jäsenille ratsastuskoulun opetushevosilla tai omalla ratsulla sekä Oulunsalon ratsastuskoulun vakiotunneilla käyville ratsastajille. Timantti Cup -osakilpailu on tarkoitettu alkeis- ja jatkotasoisille tai vähän kilpailleille ratsastajille ja kaikille aikuisratsastajille, jotka tuntevat kuuluvansa tähän kategoriaan.

**Luokka 1**: Maapuomi, arv. Oulunsalon Ratsastajien hymiöarvostelu, avustaja sallittu.

Suorituksesta arvioidaan hymynaama-asteikolla ratsastajan istuntaa ja apujenkäyttöä, teiden ratsastamista, oikeita kevennyksiä/laukkoja sekä ratsukon yhteistyötä ja yleisvaikutelmaa. Estevirheitä esimerkiksi pudotuksista kertyy normaaliin tapaan, ja kaikki puhtaan radan suorittaneet sijoittuvat tasavertaisesti ensimmäisiksi.

**Luokka 2:** Ristikko-40cm, arv. A.2.0

**Luokka 3:** 55cm, arv. A.2.0

**Luokka 4**: 65cm, arv. A.2.0

**Luokka 5:** 80cm, arv. A.2.0

**Luokka 6**: Timantti Cupin 7. osakilpailu, puomi-ristikko/40cm/60cm (ilmoita haluamasi korkeus), arv. A.1.0

**Erityismääräykset:**

Ilmoittautuminen ratsastuskoulun opetushevosilla ratsastaville:

* 1. vaihe 24.09.- 29.9.: Ilmoittautuminen tallin kahvihuoneessa olevaan laatikkoon valmiilla kaavakkeella, sähköpostitse osoitteeseen ousankisatoimikunta@gmail.com tai tekstiviestillä numeroon 0402572079. Voit halutessasi jättää hevostoiveen tyhjäksi, jolloin sinulle osoitetaan kilpailuratsu.
* 2. vaihe 01.-6.10.: Ilmoittautuminen tapahtuu nettisivujen kautta. Linkki ilmoittautumiseen ja ohjeet löytyvät seuran ilmoitustaululta sekä kotisivuilta <https://oulunsalonratsastajat.kotisivukone.com/>
* Hevoset voivat mennä enintään 3-4 lähtöä huomioiden luokkien vaativuus.

Ilmoittautuminen yksityisratsukoille:

* Ilmoittautuminen 08.10. mennessä sähköpostilla osoitteeseen ousankisatoimikunta@gmail.com
* Laita viestiin ratsastajan nimi, ratsun nimi ja onko ratsu hevonen vai iso tai pieni poni sekä ratsastettavat luokat.

Maksut

* Kaikki maksut maksetaan käteisellä kansliaan ennen kisojen alkua. Kanslia avautuu klo 15:00
* Ratsastuskoulun opetushevosilla ratsastaville kilpailumaksu on 20€ ensimmäisestä lähdöstä ja 15€ sitä seuraavista lähdöistä (kilpailumaksu sisältää ratsastuskoulun opetushevosen vuokran 11€)
* Yksityisratsukoille kilpailumaksu on 12€ ensimmäisestä lähdöstä ja 10€ sitä seuraavista lähdöistä
* Kilpailussa jaetaan ruusukepalkinnot

Peruutukset, jälki-ilmoittautumiset ja luokanvaihdot

* Peruutukset sekä tiedustelut jälki-ilmoittautumisista ja luokanvaihdoista voi tehdä tekstiviestillä numeroon 0402572079
* Peruutukset on tehtävä perjantaihin 12.10. klo 15 mennessä. Sen jälkeen tehdyistä peruutuksista tai peruuttamatta jätetyistä lähdöistä peritään kilpailumaksu. Sairastapaukset käsitellään erikseen

Turvallisuus ja kilpailupaikka

* Kilpailuissa noudatetaan Suomen Ratsastajainliiton virallisia kilpailusääntöjä soveltuvin osin
* Kaikilla kilpailijoilla tulee olla joko SRL:n seurajäsenyys tai Green Card -vakuutus
* Turvakypärän käyttö on pakollista ja turvaliivin käyttöä suositellaan. Kilpailuasun tulee olla siisti ja pitkät hiukset pidetään kiinni
* Kilpailualueella ei ole paikalla lääkäriä tai eläinlääkäriä. Ratsukot kilpailevat omalla vastuullaan
* Kilpailut ratsastetaan sään salliessa kentällä tai sateen sattuessa hiekkapohjaisessa maneesissa, verryttely ryhmittäin maneesissa
* Kilpailuradan rakennus alkaa kilpailupäivänä klo 15:00
* Kilpailupaikalla palvelee Katrilli-kioski

Lähtölistat, tiedotteet ja talkootehtävät

* Lähtölistat, talkootehtävät ja kilpailutiedote julkaistaan Oulunsalon Ratsastajat ry:n kotisivuilla viimeistään 12.10. perjantaina
* Talkootehtävät jaetaan kilpailijoiden kesken, joten varauduthan siihen, että sinulla voi olla tehtäviä. Mikäli sinulla on toive tehtävästäsi, ota yhteyttä kilpailunjohtajaan
* Kilpailun tuomarina toimii Niko Häikiö ja ratamestarina Laura Mattila
* Kilpailunjohtaja on Maria Anias. Kaikki tiedustelut puh. 0452656362
* Järjestäjä pidättää oikeuden muutoksiin